CELEX: 52013DP0551
Language: et
Date: 2013-10-30 00:00:00
Title: Euroopa Parlamendi otsus mitte esitada vastuväiteid komisjoni 30. oktoobri 2013. aasta delegeeritud määrusele (EL) nr …/… ehitustoodete toimivusdeklaratsiooni veebisaidil avaldamise tingimuste kohta (C(2013)7086 – 2013/2928(DEA)

15.12.2016   
            
            
               ET
            
            
               Euroopa Liidu Teataja
            
            
               C 468/273
            
         P7_TA(2013)0551
   Delegeeritud õigusaktile vastuväiteid ei ole: ehitustoodete toimivusdeklaratsiooni veebisaidil avaldamise tingimused
   Euroopa Parlamendi otsus mitte esitada vastuväiteid komisjoni 30. oktoobri 2013. aasta delegeeritud määrusele (EL) nr …/… ehitustoodete toimivusdeklaratsiooni veebisaidil avaldamise tingimuste kohta (C(2013)7086 – 2013/2928(DEA)
   (2016/C 468/53)
   
      Euroopa Parlament,
   
               —
            
            
               võttes arvesse komisjoni delegeeritud määrust (C(2013)7086)),
            
         
               —
            
            
               võttes arvesse komisjoni 14. novembri 2013. aasta kirja, milles komisjon palub Euroopa Parlamendil teatada, et tal ei ole delegeeritud määrusele vastuväiteid,
            
         
               —
            
            
               võttes arvesse Euroopa Liidu toimimise lepingu artiklit 290,
            
         
               —
            
            
               võttes arvesse Euroopa Parlamendi ja nõukogu 9. märtsi 2011. aasta määrust (EL) nr 305/2011, millega sätestatakse ehitustoodete ühtlustatud turustustingimused ning tunnistatakse kehtetuks nõukogu direktiiv 89/106/EMÜ, (1) eelkõige selle artikli 7 lõiget 3 ja artikli 63 lõiget 1,
            
         
               —
            
            
               võttes arvesse kodukorra artikli 87a lõiget 6,
            
         
               —
            
            
               võttes arvesse asjaolu, et vastuväiteid ei esitatud kodukorra artikli 87a lõike 6 kolmandas ja neljandas taandes sätestatud tähtaja jooksul, mis möödus 10. detsembril 2013,
            
         
               A.
            
            
               arvestades, et on tähtis tagada, et delegeeritud määrus toimivusdeklaratsiooni elektroonilise esitamise kohta jõustuks võimalikult kiiresti, arvestades et põhiõigusakti olulisi sätteid, sh toimivusdeklaratsiooni esitamist käsitlevaid sätteid, kohaldatakse 1. juulist 2013;
            
         
               B.
            
            
               arvestades, et nende deklaratsioonide kättesaadavaks tegemine internetis võimaldaks ehitustoodete tootjatel vastavalt seadusandja soovile vähendada kulusid ja suurendada ehitussektori paindlikkust;
            
         
               C.
            
            
               arvestades, et komisjon oleks pidanud delegeeritud määruse varem välja töötama, et vältida tarbetut viivitust erandi tegemisel tootjatele nende kohustusest esitada toimivusdeklaratsiooni koopia iga turul kättesaadavaks tehtud toote kohta kas paberkandjal või elektrooniliselt;
            
         
               D.
            
            
               arvestades, et on ülioluline, et nii Euroopa Parlament kui ka nõukogu saaksid kasutada oma aluslepingutes sätestatud kaasseadusandja õigusi, sh otsuse tegemisel selle kohta, milliste sätete osas tuleks pädevus edaspidi põhiõigusaktides komisjonile delegeerida, ning et Euroopa Parlament saaks osaleda konsultatsioonides koos liikmesriikide ekspertide ja muude sidusrühmadega enne delegeeritud õigusakti vastuvõtmist ja läbipaistval viisil;
            
         
            
               1.
            
            
               teatab, et Euroopa Parlamendil ei ole delegeeritud määruse kohta vastuväiteid;
            
         
            
               2.
            
            
               teeb presidendile ülesandeks edastada käesolev otsus nõukogule ja komisjonile.
            
         
      (1)  ELT L 88, 4.4.2011, lk 5.